OC Media

OC Media () — დამოუკიდებელი ინგლისურენოვანი ონლაინ მედია, დაფუძნდა 2017 წელს, აშუქებს სამხრეთ და ჩრდილოეთ კავკასიის რეგიონის სიახლეებს.

საქმიანობა
მიზნები და ხედვები
OC Media თბილისში დაფუძნებული მედია ორგანიზაციაა, რომელიც 2017 წელს ჟურნალისტებმა მარიამ ნიკურაძემ და დომინიკ ცაგარამ დააარსეს. გამოცემა აერთიანებს დამოუკიდებელ ჟურნალისტებს კავკასიის რეგიონიდან. OC Media აშუქებს საქართველოს (მათ შორის ოკუპირებული  აფხაზეთისა და ცხინვალის რეგიონის), აზერბაიჯანის (მათ შორის მთიანი ყარაბაღის), სომხეთისა და ჩრდილოეთ კავკასიის რესპუბლიკების ახალ ამბებს. მისი მასალები ოთხ ენაზე ვრცელდება გამოცემის პარტნიორი მედიების საშუალებით.

OC Media-ს მისია კავკასიის რეგიონში მოვლენის ობიექტური, ჟურნალისტური ეთიკის პრინციპებზე დაფუძნებული გაშუქებაა. გამოცემის მიზნებს შორისაა დემოკრატიული ცვლილებების ხელშეწყობა, რეგიონის მასშტაბით მედიის ხარისხისა და მდგრადობის გაძლიერება, და დამოუკიდებელი მედიაორგანიზაციების საერთო ინტერესების დაცვა მდგრადი დაფინანსების ადვოკატირებისა და ინიციატივების გზით, რომლებიც ხელს შეუწყობს მათ მედიაგარემოში არსებულ გამოწვევებს გაუმკლავდნენ.

OC Media დაფინანსებას სხვადასხვა ორგანიზაციებისა და საელჩოებისგან, და ასევე თავისი მკითხველებისგან იღებს. გამოცემას დაფინანსება მიუღია შემდეგი დონორებისგან: დიდი ბრიტანეთის საგარეო საქმეთა სამსახური, ფრიდრიხ ებერტის ფონდი, ღია საზოგადოებათა ფონდი, დემოკრატიის ეროვნული ფონდი, დემოკრატიის ევროპული ფონდი, ჩეხეთის რესპუბლიკის საგარეო საქმეთა სამინისტრო და ტომსონ როიტერსის ფონდი.

ისტორია
2020 წლის მარტში, მას შემდეგ, რაც OC Media-ს მიერ ჩატარებულმა ჟურალისტურმა გამოძიებამ საქართველოს რამდენიმე სამკერვალო საწარმოში მძიმე შრობითი პირობები გამოავლინა, ადამიანის უფლებათა განათლებისა და მონიტორინგის ცენტრმა საქართველოს მთავრობას მიმართა და მოითხოვა, რომ შრომის ინსპექციის დეპარტამენტმა დაუყოვნებლივ განახორციელოს აღნიშნული საწარმოების ინსპექტირება. ამასთანავე, ორგანიზაციამ საქართველოს პარლამენტს შრომითი უფლებების უზრუნველყოფის მიზნით საკანონმდებლო ცვლილებები მიღების მოთხოვნით მიმართა. 

2020 წლის ოქტომბერში გამოცემის ვებ-გვერდზე ორჯერ განხორციელდა კიბერშეტევა. გამოცემის მენეჯმენტმა მომხდარი მათ მიერ მთიანი ყარაბაღის ომის გაშუქებას მიაწერა.OC Media-ზე ჰაკერული თავდასხმები გახშირდა - გამოცემა ამას ყარაბაღის ომის გაშუქებას უკავშირებს

2023 წელს გამოცემამ თავისუფალი მედიის ჯილდო მიიღო.[https://frittord.no/en/prizes/free-media-awards/oc-media Free Media Awards 2023
OC Media – Georgia] აღნიშნული ჯილდო გადაეცემათ იმ გამოცემებს, რომლებიც ხარისხიანი მასალით, პასუხისმგებლიანობითა და სამოქალაქო გამბედაობით გამოირჩევიან. 
2023 წლის სექტემბერში, პარლამენტის თავმჯდომარე შალვა პაპუაშვილმა OC Media მიკერძოებულობაში დაადანაშაულა და გამოცემის დონორ ორგანიზაციებს დაფინანსებასთან დაკავშირებით კითხვებით მიმართა მას შემდეგ, რაც მედიისგან მის მიერ დაწერილი ოპ-ედის გამოქვეყნებაზე უარი მიიღო. მედიასაშუალების რედაქტორების უარს წინ უძღოდა თხოვნა, მიეღოთ ოპ-ედის სრული ვერსია, რაც შალვა პაპუაშვილის წარმომადგენლებმა არ დააკმაყოფილეს. საქართველოს ჟურნალისტური ეთიკის ქარტიამ დაგმო პარლამენტის თავმჯდომარის ქმედებები და აღნიშნა, რომ ეს ფაქტი ხელისუფლების მიერ თავისუფალი მედიის დევნის კიდევ ერთი გამოვლინებაა.ქარტია მოუწოდებს ხელისუფლებას, შეწყვიტოს თავისუფალი და მიუკერძოებელი მედიის დევნა

2024 წელს OC Media-ს თანადამფუძნებელმა და ჟურნალისტმა მარიამ ნიკურაძემ პრემია „ლექსო — უფლებადამცველი მედია პროფესიონალებისთვის“ მიიღო.პრემია „ლექსოს“ გამარჯვებულები მარიამ ნიკურაძე და მანანა ქველიაშვილი გახდნენ

2024 წლის ნოემბერში საპროტესტო აქციების გაშუქებისას მარიამ ნიკურაძეს სამართალდამცავთა თავდასხმის შედეგად ორჯერ დაუზიანდა კამერა.პროევროპული აქციების გაშუქებისას 50-ზე მეტი ჟურნალისტი დაშავდა 2025 წლის მარტში რუსთაველის გამზირზე პროტესტის გაშუქების დროს გზის გადაკეტვის ბრალდებით იგი ორჯერ დააჯარიმეს 5000 ლარით.OC Media-ს და “რადიო თბილისის” ჟურნალისტები დააჯარიმეს „გზის გადაკეტვის“ საფუძვლით

რესურსები ინტერნეტში
How OC Media is training the next generation of freelance journalists
Who we are

სქოლიო

კატეგორია:ევროპული ონლაინ მედიები
კატეგორია:საქართველოს საინფორმაციო სააგენტოები